Жена во невестинска носија од село Маврови Анови, Мавровско Поле (1930-1937)
**Носијата од Мавровско Поле** била носена во селата кои денес се наѓаат околу Мавровското Езеро кое во минатото било поле, а онаа од **Горна Река** во селата: Бродец, Кракорница, Богдево, Врбен, Трница, Волковија, Тануше, Нистрово и Бибање.

Женска носија
-------------

Женска носија од Мавровско Поле и Горна РекаВо пределот Мавровско Поле и Горна Река женската носија по своите типски одлики се надоврзува на носијата од Горни Полог со карактеристичните две скутини - предна и задна. Опашувањето на две скутини врз платнената кошула е многу стар елемент во народната носија, чие потекло може да се поврзе со старословенската културна традиција.  Во носијата на жените двете скутини се со одредени регионални разлики, како по материјалот од кој се изработени, така и по начинот на обликувањето и украсувањето, а тоа повеќе е изразено кај задната скутина. Во Мавровско Поле таа е исткаена од темноцрвена волна и надиплена, додека во Горна Река задната скутина е иста како предната - волнена ткаенина, извезена и украсена со рески. Во овој предел се носи и црн опрегач заген, надиплен дуљчен за празници и раздуљчен за секој ден. Предната скутина опрегач преен, праштељка, паштерка, е од црвена волнена ткаенина, со извезени вегетабилни мотиви. Спецификата на извезени растителни мотиви на скутините е одлика само на овие предели.

Другите облеки од женската носија - долама, џамадан, се од клашнени или кадифени материјали со извонредно богата декорација од аплицирана срма.

Специфичност на носијата од овој регион е обувањето на нозете со три елементи на чорапи: калчини, чулки - чорапи без стапала, и тозлуци - ногавици од клашна - со срмени украси. Се облекуваат сите заедно и чинат едни ноги.

Машка носија
------------

Машката носија се надоврзува на носијата на Мијаците, со разлики во оформувањето и украсувањето на горните облеки, на кои се застапени срмени везови и гајтани. 

Мажи на коњ во носија од пределот Горна рекаМашката носија ги има главно карактеристиките на носијата во другите пределски целини во западномакедонската етнографска целина, додека женската покажува индивидуално локално обележје. Во својот комплетен состав, машката носија егзистирала до периодот меѓу двете светски војни. За нејнино рано напуштање пресудно било печалбарството. За разлика од неа, женската се задржала многу подолго. 

Но според тоа што може да се забележи во фотографии, мажите носеле бела платнена кошула, црвен клашнен безракавен елек украсен со срмен вез, над кој се носело црвен минтан, исто така со срмен вез, кој бил додаден заедно со црни гајтани. На нозете носеле бели клашнени бечви украсени со црни гајтани, црвени чорапи со делумна орнаментација и црни кожни чевли. На главата носеле кече кое наликувало на тоа од пределите Мала и Долна Река.

Наводи
------

1. 1 2 3  „Етнолошко Поднебје на Македонија - Народни носии од Мијачко-Дебарска етничка целина (минути 11:20 - 15:20)".
2. ↑  „Македонски Народни Носии I - Ѓорѓи Здравев (стр. 82)".

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Македонски народни носии |
| --- |
|  |
| Мијачко-дебарски носии | Мала и Долна Река • Мавровско Поле и Горна Река • Дебарско Поле • Голо Брдо • Дебарски Дримкол | Детал од народна носија |
|  |
| Брсјачки носии | Мариово • Малесија • Струшки Дримкол • Прилепско-Битолско Поле • Кичевија, Порече и Железник (Демир Хисар) • Горна Преспа • Горни битолски села • Бабуна (Азот, Клепа) |
|  |
| Јужномакедонски носии | Леринско Поле • Леринска Река • Костурско • Бојмија • Долна Преспа • Солунско Поле |
|  |
| Струмско-местански носии | Радовишко и Струмичко Поле • Банско • Драма |
|  |
| Шопски носии | Славиште (источен дел) • Дурачка Река • Пијанец • Радовишки Шоплук • Малешево • |

 |

 Горноџумајско поле

| group6 = Горновардарски носии
| list6 =
Кумановско • Скопска Котлина (Скопска Блатија и Скопска Црна Гора) • Полог (Горни Полог, Долни Полог, села под Сува Гора) • Овче Поле
}}